Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: a 2/2000. (VII. 26.) KöViM rendelethez
Paragraph Index: 231

1. Fejezet Fogalommeghatározások és a kedvtelési célú vízijárművek kategóriái 1.1. Fogalommeghatározások 1.1.1. Csónak — emberi erővel hajtott olyan kedvtelési célú vízijármű, amelynek a hajótesten mért hossza a 20 métert nem éri el, továbbá a szélerővel vagy gépi berendezéssel hajtott olyan kedvtelési célú vízijármű, amelynek hajótesten mért ho1.ssza a 6,2 métert, névleges vitorlafelülete a 10 m 2-t, illetve motorteljesítménye 4 kW-t nem éri el; 1.1.2. Kishajó — olyan kedvtelési célú vízijármű, amelynek hajótesten mért hossza a 6,2 métert meghaladja, de a 20 métert nem éri el; 1.1.3. Nagyhajó — olyan kedvtelési célú vízijármű, amelynek hajótesten mért hossza a 20 métert eléri; 1.1.4. Hajótesten mért hossz (L) — a hajótest legkülső pontjai között a hajóközép (HK) síkjában, a hajótesten túlnyúló tartozékok nélkül mért távolság (1.1.1. ábra); 1.1.5. Hajótesten mért szélesség (B) — a hajótest legkülső pontjai között a hajóközép síkjában mért távolság; 1.1.6. Oldalmagasság (D) — a hajótestnek a gerinc vagy a tőkesúly legalsó pontjától a hajóoldal felső pereméig, illetve a fedélzet széléig az L hossz felezőjén mért magassága; 1.1.7. Névleges vitorlafelület (S) — a vitorlarögzítésre szolgáló szerelvények által bezárt olyan területek összege, amely vitorlával borítható (1.1.2. ábra); 1.1.1. ábra Hajótesten mért hossz és egyéb főméretek 2000/78. szám 1.1.2. ábra Névleges vitorlafelület 1.1.8. Biztonsági távolság — teljes terhelésnél a merülési síktól addig a legalacsonyabb pontig mért függőleges távolság, amely felett a vízijármű már nem tekinthető vízmentesnek. A biztonsági távolság megállapításánál figyelmen kívül hagyhatók a motorteknő oldalfalában a távvezérlés átvezetésére szolgáló, gumiharanggal vagy más egyéb módon vízmentesen lezárt nyílások, azonban ezek összfelülete a 45 cm2 értéket nem haladhatja meg; 1.1.9. Beépített motor — a hajótesten belül, külön erre célra kiképzett térben elhelyezett motor, amely a hajótesten átvezetett erőátviteli rendszeren (irányváltó, tengelyvezeték) keresztül hajtja a hajócsavart vagy egyéb propulziós művet (vízsugárhajtás, cikloidális propeller stb.); 1.1.10. Külmotor — a hajótesten kívül felfüggesztett hajtóegység, amelynél a motor, az erőátviteli és irányváltó szerkezet, valamint a hajócsavar egy egységet képez, és egyik alkotórésze sem halad át a hajótesten, és amely rendszerint egyúttal a vízijármű kormányberendezéseként is szolgál; 1.1.11. Fő kormányzási hely — az a hely, ahonnan a vízijárművet rendszerint irányítják. Amennyiben a kormányállás fedélzetére is kivezetik a kormányvezérlést, a fő kormányzási hely az időjárási viszonyok ellen védett alsó szint; 1.1.12. Munkafedélzet — az a külső fedélzet, amelyen normális üzemeltetési viszonyok között a vízijárművön lévő személyek állhatnak, járhatnak vagy tartózkodhatnak. 1.2. A kedvtelési célú vízijárművek kategóriái 1.2.1. Hajózási körzetük és a mértékadó szélerősség, továbbá a mértékadó hullámmagasság függvényében a kedvtelési célú vízijárműveket az alábbi kategóriákba kell sorolni: Kategória Jellemző szélerősség (a Beaufort-skálán) Mértékadó hullámmagasság (H 1/3, méter) A 8-nál nagyobb 4-nél nagyobb B 8 és annál kisebb 4 és annál kisebb C 6 és annál kisebb 2 és annál kisebb D 4 és annál kisebb 0,5 és annál kisebb A Olyan önálló óceáni utakra alkalmas vízijárművek, ahol a jellemző szélerősség meghaladhatja a 8-as fokozatot (a Beaufort-skálán), a mértékadó hullámmagasság elérheti és meghaladhatja a 4 métert; 2000/78. szám B Olyan nyílttengeri utakra alkalmas vízijárművek, ahol a jellemző szélerősség elérheti a 8-as fokozatot, a mértékadó hullámmagasság pedig a 4 métert. C Olyan tengeri partmenti vizeken, nagy öblökben, folyótorkolatokban, tavakon és folyókon tett utakra alkalmas vízijárművek, ahol a jellemző szélerősség elérheti a 6-os fokozatot, a mértékadó hullámmagasság pedig a 2 métert. D Olyan tavakon, folyókon és csatornákon tett utakra alkalmas vízijárművek, ahol a jellemző szélerősség elérheti a 4-es fokozatot, a mértékadó hullámmagasság pedig a 0,5 métert. 1.2.2. A belföldön üzemben tartott kedvtelési célú vízijárművek közül a 2. hajózási zónában (Balatonon) üzemben tartottakat a C kategóriába, a 3. hajózási zónában (a többi belföldi víziúton) üzemben tartottakat pedig a D kategóriába kell sorolni. 1.2.3. A tengeri kedvtelési célú vízijárművek közül a korlátlan hajózási körzetű vízijárműveket az A kategóriába, a parttól 200 tengeri mérföldre eltávolodó vízijárműveket a B kategóriába, a parttól 12 tengeri mérföldre eltávolodó vízijárműveket pedig a C kategóriába kell sorolni.

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes